b"\n_START_ARTICLE_\nPushkar\n_START_PARAGRAPH_\nPushkar (hindi: \xe0\xa4\xaa\xe0\xa5\x81\xe0\xa4\xb7\xe0\xa5\x8d\xe0\xa4\x95\xe0\xa4\xb0) \xc3\xa9s una ciutat sagrada i centre de pelegrinatge i un llac al districte d'Ajmer al Rajasthan, a uns 10 km d'aquesta ciutat a 26\xc2\xb0\xc2\xa029\xe2\x80\xb2\xc2\xa0N, 74\xc2\xb0\xc2\xa033\xe2\x80\xb2\xc2\xa0E. Al cens del 2001 consta amb una poblaci\xc3\xb3 de 14.789 habitants i el 2008 s'estimava en uns 20.000._NEWLINE_Encara que \xc3\xa9s l'\xc3\xbanica, Pushkar \xc3\xa9s de les poques ciutats amb temple dedicat a Brahma (del segle XIV) i altres quatre temples a destacar (tots relativament moderns) dedicats a Savitri, Badri Narayan, Varha, i Siva Atmateswara (els originals foren destru\xc3\xafts en temps d'Aurangzeb). El principal atractiu, a part el temple de Brahma, \xc3\xa9s el llac, que la converteix en una ciutat amb encant, per\xc3\xb2 malauradament \xc3\xa9s aprofitat per bandes organitzades de malfactors que intenten robar als turistes amb prediccions i benediccions. En tots els l\xc3\xadmits de la ciutat no es pot menjar carn, aviram, ous o peix, ni es pot matar cap esser viu, i cap mena de carn, peix, aviram o ous se serveix ni als millors hotels. Una fira religiosa al novembre t\xc3\xa9 l'assist\xc3\xa8ncia de milers de pelegrins que es banyen al llac sagrat."